Oskar Alexander Bruhns

Oskar Alexander Bruhns (18. märts/30. märts 1881 – 29. detsember 1945 Leipzig) oli Eestimaa vaimulik.

Bruhns õppis Peterburis Püha Anna koolis. Tartu ülikooli usuteaduskonnas õppis ta aastatel 1900–1905. Ordineeriti 21. jaanuaril/3. veebruaril 1907 õpetajaks.

Oskar Alexander Bruhns oli aastatel 1907–1909 Tallinna Jaani koguduse adjunktõpetaja. Aastatel 1909–1915 oli ta Järva-Peetri Püha Peetruse koguduse õpetaja. 

Ta oli aastatel 1915–1917 Siberisse, Minussinskisse välja saadetud. Oli aastatel 1917–1918 Minussinski Kooperatiivide Liidu direktor, aastatel 1918–1919 oli ta Lääne-Siberi asunduste luterlik rändpastorJoseph Schnurr. Heimatbuch (Jahrbuch 1969-1972) der Deutschen aus Russland: Die Kirchen und das Religioese Leben der Russlanddeutschen. Stuttgart 1972. Church and Religious Life of Germans in Russia, Translated/Transcribed by Allen E. Konrad in May, 2006, pg 57. Aastatel 1919–1920 oli ta Jekaterinburgi poeglastegümnaasiumi inspektor. 

Saabus 1921. aastal Eestisse, ent lahkus aastal 1922 Saksamaale. Oli aastatel 1922–1934 Leipzigis Reudnitzi linnaosas asuva Markuse koguduse õpetaja. Sai aastal 1932 Leipzigi ülikooli audoktoriks. Oli aastatel 1934–1945 Leipzigi Nikolai kiriku ülemõpetaja ja Leipzigimaa superintendent ja aastast 1936 veel Saksi Maakiriku nõukogu eesistuja ja aastast 1937 Gustav Adolfi Ühingu asepresidentDie Pastoren des Konsistorialbezirk Estland 1885-1919. Böhlau Verlag Köln Wien.

 Isiklikku 
Tema isa Emil Johann Heinrich Bruhns (1843–1928) oli Nissi Maarja koguduse õpetaja, vanaisa Friedrich Wilhelm Anton Hasselblatt oli Karuse Margareeta koguduse õpetaja, vanaonu Carl Jacob Eduard Hasselblatt oli Kambja koguduse õpetaja.

 Viited 

Kategooria:Tallinna Jaani koguduse vaimulikud
Kategooria:Järva-Peetri Püha Peetruse koguduse vaimulikud
Kategooria:Eestimaa vaimulikud
Kategooria:Venemaa luteriusu vaimulikud
Kategooria:Eesti represseeritud isikud
Kategooria:Tartu Ülikooli usuteaduskonna vilistlased
Kategooria:Sündinud 1881
Kategooria:Surnud 1945